**III PRVENSTVO CRNE GORE U GRADNJI SUVOMEĐE**

**PRAVILA**

Takmičenje je ekipno, ekipe se sastoje od 3 punoljetna člana, od kojih je jedan kapiten. Ekipa, da bi bila u zvaničnoj konkurenciji, mora se barem dvotrećinski sastojati od državljanja Crne Gore. Polni sastav nije bitan. Pojedinačni sastav ekipe ne može se mijenjati nakon početka takmičenja. Takmiči se ekipa po ekipa, na istom zadanom mjestu. Rok je 15 minuta. Ekipe se prijavljuju najkasnije 1h prije početka takmičenja. Svaka ekipa prilikom prijave daje i ime ekipe, koje mora biti u skladu sa prilikom, te ne smije imati političke, vjerske i nacionalne konotacije, što isto važi i za odjeću samih takmičara. Redosljed nastupa je po redosljedu prijavljivanja, a moguće je odstupanje, ako se ekipe o tome međusobno dogovore prije početka takmičenja. Organizator obezbjeđuje rukavice za učesnike i toplo preporučuje njihovu upotrebu. Učešće je besplatno, a na sopstvenu odgovornost.

**BODOVANJE**

**DUŽINA MEĐE**

|  |  |  |  |  |
| --- | --- | --- | --- | --- |
| 1 m | 2 m | 3 m | 4 m | 5 m |
| 2 poena | 4 poena | 6 poena | 8 poena | 10 poena |

**PROSJEČNA VISINA MEĐE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 10 cm | 20 cm | 30 cm | 40 cm | 50 cm | 60 cm | 70 cm | 80 cm | 90 cm  | 100 cm |
| 1 poen | 2 poena | 3 poena | 4 poena | 5 poena | 6 poena | 7 poena | 8 poena | 9 poena | 10 poena |

**KONUSNA ŠIRINA ZIDA**

|  |  |  |  |  |
| --- | --- | --- | --- | --- |
| Zid koji ima ispupčenja i opštu neujednačenost nagiba | Zid koji ima vertikalna lica(50 cm širina zida i u bazi i na vrhu) | Nagib koji u je različit na raznim dijelovima zida | Nagib lica nešto veći ili manji od optimalnog | Optimalni nagib  |
| 2 poena | 4 poena | 6 poena | 8 poena | 10 poena |

**VRŠNA POVEZANOST I UJEDNAČENOST**

Cilj je da vršni dio suvomeđe bude što ravniji, sa ujednačenom visinom, bez „zubaca“ i sa ispunjenim šupljinama između kamenja. Vršni dio mora biti stabilan, te stoga izgrađen uz optimalni balans većeg kamenja i popune.

Bodovanje je od 1 do 10 poena

**ESTETIKA I FUNKCIONALNOST**

Bitno je da na kraju dobijemo suvomeđu koja figura, ali koji bi zaista mogla stajati i opstati na terenu. Za to je važan način slaganja na preklop, blaga nagnutost svakog kamena ka unutra, popuna šupljina, odabir optimalnog omjera većeg i manjeg kamenja, ubacivanje veznjaka, postavljanje kamena po horizontali...

Bodovanje je od 1 do 10 poena

**NAGRADE**

Sve ekipe dobijaju zahvalnice, a prve tri i diplome za osvojena mjesta. Prvoplasirana ekipa dobija prelazni pehar „Orjensku bužu“, dar umjetnika i planinara, Dejana Veriga. Takođe, za najbolje su obezbijeđeni i poklon-paketići NVU „Ruke“, sa autohtonim i ručno rađenim gastro-suvenirima.